

ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA NR. 397/19.12.2024**

**privind aprobarea taxelor şi tarifelor ce vor fi aplicate de**

**Serviciul Public Administraţia Domeniului Public Satu Mare**

**începând cu 01.01.2025**

Consiliul local al Municipiului Satu Mare,

Analizând proiectul de hotărâre înregistrat sub nr. 69271/06.12.2024 conexat cu nr. 59797/17.10.2024, referatul de aprobare al Primarului municipiului Satu Mare, înregistrat sub nr. 69272/06.12.2024, conexat cu nr. 59798/17.10.2024, în calitate de iniţiator, raportul de specialitate al Serviciului Public Administrația Domeniului Public Satu Mare, înregistrat sub nr. 12691/05.12.2024, conexat cu nr. 10663/16.10.2024, raportul de specialitate al Directorului executiv al Directiei Economice din cadrul aparatului de specialitate al primarului, înregistrat cu nr. 69278/06.12.2024, conexat cu nr. 59919/18.10.2024 și avizele comisiilor de specialitate ale Consiliului Local al Municipiului Satu Mare,

În acord cu prevederile art. 484 și art. 485 alin. (1) lit. a), lit. b) şi lit. f), din Legea nr. 227/ 2015 privind Codul fiscal, cu modificările și completările ulterioare, ale art. 30 din Legea nr. 273/29.06.2006 privind finanţele publice locale, cu modificările şi completările ulterioare,

Raportat la prevederile art. 7 alin. (1) alin. (2) din Legea nr. 52/2003 privind transparența decizională în administrația publică, republicată, a fost întocmit procesul verbal de afișare nr. 60148/21.10.2024, privind publicarea pe pagina de internet la adresa: [www.primariasm.ro](http://www.primariasm.ro) a proiectului de hotărâre privind aprobarea taxelor și tarifelor ce vor fi aplicate de Serviciul Public Administrația Domeniului Public Satu Mare începând cu 01.01.2025 și referatul Serviciului Relații Publice nr. 68631/04.12.2024, conform căruia nu au fost depuse sugestii sau opinii la prezentul proiect de hotărâre,

Ţinând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare,

În conformitate cu prevederile art. 129 alin. (2) lit. b) coroborat cu alin. (4) lit. c), din O.U.G nr. 57/2019 privind Codul administrativ, cu modificările și completările ulterioare,

În temeiul prevederilor art. 139 alin. (3) lit. c) și prevederile art. 196 alin. (1) lit. a) din O.U.G nr. 57/2019 privind Codul administrativ , cu modificările și completările ulterioare,

Adoptă prezenta

**H O T Ă R Â R E:**

**Art. 1.** Se aprobă taxele şi tarifele ce vor fi aplicate deServiciul Public Administraţia Domeniului Public Satu Mareîncepând cu **01.01.2025**, conform anexei nr. 1 care face parte integrantă din prezenta hotărâre.

**Art. 2.** Prezenta hotărâre abrogă prevederile Hotărârii Consiliului Local Satu Mare nr. 397/21.12.2023 privind aprobarea taxelor şi tarifelor ce vor fi aplicate de Serviciul Public Administraţia Domeniului Public Satu Mare începând cu 01.01.2024.

**Art. 3.** Cu ducerea la îndeplinire a prezentei hotărâri se încredinţează Primarul municipiului Satu Mare prin Serviciul Public Administraţia Domeniului Public Satu Mare.

**Art. 4.** Prezenta hotărâre se comunică, prin intermediul Secretarului general al municipiului Satu Mare, în termenul prevăzut de lege, Primarului municipiului Satu Mare, Instituţiei Prefectului Judeţul Satu Mare, Serviciului Public Administraţia Domeniului Public Satu Mare, Directorului executiv al Directiei Economice din cadrul Primariei Municipiului Satu Mare  şi se aduce la cunoştinţă publică.

**Președinte de ședință, Contrasemnează**

**Bertici Ștefan  Secretar general,**

**Mihaela Maria Racolța**

Prezenta hotărâre a fost adoptată în ședința ordinară cu respectarea prevederilor art. 139 alin. (3) lit. c) din O.U.G. nr. 57/2019 privind Codul administrativ, cu modificările și completările ulterioare;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 23 |
| Nr. total al consilierilor absenţi | 0 |
| Voturi pentru | 17 |
| Voturi împotrivă | 6 |
| Abţineri | 0 |

Redactat în 3 exemplare originale